«Պատահական չէ, որ «Նոր Հայաստան, նոր Հայրապետ» հակաեկեղեցական հերձվածը անմիջապես հաջորդեց Էլթոն Ջոնի և իր ամուսնու հայաստանյան այցին,- իր ֆեյսբուքյան էջում «Ո՞վ է ֆինանսավորում «նոր Հայաստան, նոր Հայրապետ» հակաեկեղեցական հերձվածը» վերտառության ներքո գրել է «Ֆեյսբուք»-ի օգտատերերից Էդիկ Դարբինյանը:- Հայտնի փաստ է, որ ԼԳԲՏ (լեսբուհիներ, գեյեր, բիսեքսուալներ, տրանսվեստիտներ.- Ա. Հ.) համայնքին ֆինանսավորում է Էլթոն Ջոնը, և ԼԳԲՏ համայնքին հատկացվող գրանտներով է սնվել Եղիա-Արմենուհու «Հայ եկեղեցու բարեկարգում» կայքէջը: Այսպիսով, ինչպես բոլորս տեսանք, Shantnews.am-ին տված հարցազրույցում, Էլթոն Ջոնը հստակ հասկացրեց մեզ, որ մենք պետք է ընդունենք բոլոր համասեռամոլներին, այսինքն՝ ավելի հստակ ԼԳԲՏ համայնքին: Մեջբերում Էլթոն Ջոնի հարցազրույցից. «Պետք է փոխվի նաև մտածողությունը: Դա դանդաղ տեղի կունենա, բայց անպայման տեղի կունենա: Մենք կարող ենք օգնել այդ փոփոխություններին, այդ իսկ պատճառով մենք այստեղ ենք: Ես հպարտ եմ, որ ձեր երկրում կատարվող փոփոխությունների մի մասն եմ: Բայց պետք է որոշակի համերաշխություն: Դրանից հետո փոփոխությունների ցունամի կսկսվի»: